**Θέμα:** **Επανάληψη Αποστολής Εκπαιδευτικού Υλικού για το Βαμβάκι**

*(Αρχική Αποστολή: Απρίλιος 2025)*

**Πρόγραμμα ενημέρωσης και επαγγελματικού προσανατολισμού διάρκειας μίας (1) διδακτικής ώρας**, από τη Διεπαγγελματική Οργάνωση Βάμβακος (Δ.Ο.Β.), με αξιοποίηση του εγκεκριμένου ενημερωτικού υλικού της ιστοσελίδας <https://hca.org.gr>, σε συνδυασμό με **δωρεάν διανομή αφίσας** για το βαμβάκι σε μαθητές και μαθήτριες και των τριών τάξεων των Γενικών και Επαγγελματικών Λυκείων όλης της χώρας.

**Σχετικό:** Υπ’ αριθμ. **152147/ΓΔ4/18-12-2024** έγκριση του Υπουργείου Παιδείας, Θρησκευμάτων και Αθλητισμού για τη γνωστοποίηση εκπαιδευτικού υλικού σχετικά με το βαμβάκι στους μαθητές και τις μαθήτριες των Γενικών και Επαγγελματικών Λυκείων **(επισυνάπτεται).**

**---------------------------------------------**

Σε συνέχεια της αρχικής αποστολής του εκπαιδευτικού μας υλικού με θέμα το βαμβάκι, τον Απρίλιο του 2025, και δεδομένου ότι πλήθος σχολικών μονάδων εξέφρασε ενδιαφέρον για την υλοποίηση της δράσης έως το τέλος του έτους, το Διοικητικό Συμβούλιο της Δ.Ο.Β. αποφάσισε την **επανάληψη της αποστολής του υλικού**, σε έντυπη και ηλεκτρονική μορφή, σε **όλα τα Λύκεια της χώρας**.

**Παρακαλούμε θερμά για τις ακόλουθες ενέργειες:**

* **Ανάρτηση** του εκπαιδευτικού υλικού που σας αποστέλλεται σε ηλεκτρονική μορφή στην επίσημη ιστοσελίδα του Φορέα σας.
* **Ενημέρωση** των Υπευθύνων Επαγγελματικού Προσανατολισμού, Σχολικών Δραστηριοτήτων και Περιβαλλοντικής Εκπαίδευσης των σχολικών μονάδων της περιοχής αρμοδιότητάς σας, με σκοπό **την υλοποίηση της δράσης ενημέρωσης μαθητών διάρκειας μίας (1) διδακτικής ώρας**, με αξιοποίηση του υλικού που διατίθεται στην ιστοσελίδα: <https://hca.org.gr>

**Επιπλέον επισημαίνονται τα εξής:**

* Η **7η Οκτωβρίου** έχει καθιερωθεί ως **Παγκόσμια Ημέρα Βάμβακος (World Cotton Day)**.

Συνιστούμε, εφόσον είναι εφικτό, **η διδακτική ώρα να προγραμματιστεί την Τρίτη 7 Οκτωβρίου 2025, με χρήση του εγκεκριμένου υλικού**, στο πλαίσιο τιμής της εν λόγω ημέρας.

* Πληροφορίες για την Παγκόσμια Ημέρα Βάμβακος μπορείτε να βρείτε στους συνδέσμους:

🔗<https://www.worldcottonday.com>  
🔗 <https://www.un.org/en/observances/cotton-day>

* Υφίσταται η δυνατότητα **διαδικτυακής παρουσίασης** από εκπρόσωπο της Δ.Ο.Β., σχετικά με τους στόχους και το περιεχόμενο της δράσης. Η παρουσίαση μπορεί να προγραμματιστεί, κατόπιν συνεννόησης, με στελέχη της Διεύθυνσης Δευτεροβάθμιας Εκπαίδευσης και με συμμετοχή και σχολικών μονάδων.
  + Υφίσταται η δυνατότητα **Εκπαιδευτικής Επίσκεψης Μαθητών-Μαθητριών σε εκκοκκιστήρια** της περιοχής τους ή/και σε άλλες περιοχές.(κατόπιν συνεννόησης).
* Η Διεπαγγελματική Οργάνωση Βάμβακος (ΔΟΒ) είναι μη κερδοσκοπικός οργανισμός που εκπροσωπεί παραγωγούς και εκκοκκιστές βαμβακιού και υλοποιεί με δική του πρωτοβουλία και δαπάνη πρόγραμμα ενημέρωσης μαθητών/τριών σχετικά με τη σημασία του βαμβακιού στην οικονομία, τις πολλαπλές του χρήσεις και τις επαγγελματικές προοπτικές του κλάδου.
* Η δράση αυτή υλοποιήθηκε πρώτη φορά κατά το σχολικό έτος 2022-2023, κατόπιν σχετικής έγκρισης του **ΥΠΑΙΘΑ** και φέτος επαναλαμβάνεται.
* Για οποιαδήποτε επιπλέον πληροφορία ή διευκρίνιση μπορείτε να επικοινωνείτε με τις αρμόδιες: κα Γεωργία Φράγκου και κα Σταυρούλα Γκάγκα (24210-29407,8 email: [dov1@hca.org.gr](mailto:dov1@hca.org.gr))

**ΔΡΑΣΗ ΕΝΗΜΕΡΩΣΗΣ ΤΗΣ ΔΙΕΠΑΓΓΕΛΜΑΤΙΚΗΣ ΟΡΓΑΝΩΣΗΣ ΒΑΜΒΑΚΟΣ (Δ.Ο.Β.)**

**Εκπαιδευτικό Υλικό για το Βαμβάκι** για μαθητές και μαθήτριες και των τριών τάξεων των Γενικών και Επαγγελματικών Λυκείων όλης της χώρας

Η Διεπαγγελματική Οργάνωση Βάμβακος (Δ.Ο.Β.), στο πλαίσιο των δράσεων ενημέρωσης και ευαισθητοποίησης της μαθητικής κοινότητας, υλοποιεί για το σχολικό έτος 2024–2025 πρόγραμμα ενημέρωσης και επαγγελματικού προσανατολισμού, διάρκειας **μίας (1) διδακτικής ώρας**, με βάση το εγκεκριμένο εκπαιδευτικό υλικό που είναι διαθέσιμο στην ιστοσελίδα: <https://hca.org.gr>.

Το πρόγραμμα συνοδεύεται από **δωρεάν διανομή έντυπης αφίσας** σχετικής με το βαμβάκι, σε όλους τους μαθητές και μαθήτριες Γενικών και Επαγγελματικών Λυκείων.

Η εκπαιδευτική αυτή παρέμβαση αποσκοπεί στην ενημέρωση των μαθητών/μαθητριών για:

* τις πολλαπλές χρήσεις του βάμβακος ως υφάσματος, φαρμακευτικού προϊόντος, τρόφιμου (βαμβακέλαιο), τροφής για τα ζώα,
* τα χαρακτηριστικά του βάμβακος και για τη σημασία του στην εθνική οικονομία,
* τις περιοχές στις οποίες καλλιεργείται το βαμβάκι,
* τη διαδικασία που ακολουθείται από τη σπορά μέχρι το έτοιμο ένδυμα (κύκλος ζωής προϊόντος),
* τα χαρακτηριστικά του, τις πολλαπλές χρήσεις του και τις ιδιότητες των βαμβακερών υφασμάτων/πλεκτών/κατασκευών
* τη δυνατότητα επαγγελματικής ενασχόλησης και σταδιοδρομίας σε όλα τα στάδια της αλυσίδας αξίας, από την παραγωγή βάμβακος έως και την δημιουργία μόδας και ενδυμάτων/ειδών σπιτιού/φαρμακευτικά, και λοιπές χρήσεις του.

Σας ενημερώνουμε για το κάτωθι διαθέσιμο έντυπο και ηλεκτρονικό υλικό:

* **Αφίσες** για ανάρτηση σε χώρους της ΔΔΕ ή/και των σχολικών μονάδων.
* **Οπτικοακουστικό υλικό**, διαθέσιμο στην ιστοσελίδα μας [www.hca.org.gr](http://www.hca.org.gr) στην ενότητα **"Εκπαιδευτικό Υλικό" : "Το Βαμβάκι της Ζωής μας"** διάρκειας 22 λεπτών,
* **Οπτικοακουστικό υλικό**, διαθέσιμο στην ιστοσελίδα μας [www.hca.org.gr](http://www.hca.org.gr) **“Αλλάζω τη Μόδα”** :
* 1. Βαμβάκι – Το ταξίδι του Λευκού Χρυσού στη Ζωή, διάρκειας 1,07 λεπτών
* 2. Οι χρήσεις του Βαμβακιού – Προϊόντα από Βαμβάκι, διάρκειας 1,23 λεπτών
* 3. Βαμβάκι και Βιωσιμότητα – Αλήθειες για το Βαμβάκι, διάρκειας 1,15 λεπτών
* 4. Το Βαμβάκι της Ζωής μας – Υγεία και Ευεξία, διάρκειας 1,22 λεπτών
* 5. Αλλάζω τη Μόδα – Ρούχα από Βαμβάκι, διάρκειας 1,34 λεπτών
* 6. #cottonfanclub – Επιλέγω Άνεση και Οικολογία, διάρκειας 4,25 λεπτών

όπως αυτά έχουν εγκριθεί από το **ΥΠΑΙΘΑ** για το **σχολικό έτος 2024-2025**.